
Naslov: Tudi v termah Paradiso manj gostov
Napoved za voditelja:

Slabo vreme kroji obisk tudi v slovenskih termalnih kopališčih. Tudi v še vedno najmlajših termah v Sloveniji – v Termah Paradiso v Dobovi, kjer prav tako ugotavljajo, da je obisk zaradi slabega vremena slabši. In to kljub temu, da so povečali svoje vodne površine, postavili nove vsebine – tobogane in počasno reko, ki predstavljajo prvi del 1,2 milijona evrov vredne naložbe, ki jo bodo financirali kar sami in jo bodo zaključili v jeseni z dokončanjem novega sveta savn in fitnes centrom.
T- Iz Dobove GORAN ROVAN /

X- Snemalec in montažer Tomi Naglič /

V Termah Paradiso v Dobovi so letos svojo ponudbo še razširili, postavili so nove tobogane in počasno reko. Zato zdaj sodijo v kategoriji srednje velikih termalnih kopališč, saj so svoje vodne površine povečali na skoraj 1.800 kvadratnih metrov.

T- MIHA MIRT /
»Tobogani so super, zdej se mamo ful fino. Super je, s tobogani je še velik boljš. Kaj delate na njih, tekmujete? Ja, je tekmujemo, ker bo prej pršu dol, špricamo se.«
T- MEGI PINTERIČ /

»Ja, ful je dober v glavnem. Kaj počnete tle? Ja, tobogani, pa smo tle v vodi na šlaufih, super je, zakon.«
T- SIMONA ZLOBKO /
»Boljš je na toboganih. Ker je tle pač ful počasi.«
Zaradi slabega vremena je letošnji obisk nekoliko slabši, kar pa nekatere sploh ne moti.
T- MATJAŽ ŠTURM /
»Za ta malo je še fajn, da ni prevročine. Je pa fajn, k je voda konstanten gorka čez 30 stopinj. V morje je težk it, a ne, pri dvajstih stopinah.«
T- NINA PLETERSKI /
»Voda čista, kulinarika odlična, skratka res. Pa tud ljudi ni tak množičen turizem kot je drugje, ne. Tako da je res pozitivno, zlo.«
V Termah Paradiso upajo, da bodo z novo naložbo privabili še več gostov.
T- VALENTINA CVETKOVIČ /
X- Terme Paradiso Dobova /

»Izgradili bomo še svet savn, z osmimi savnami, manjšim bazenom. Zraven bo tudi bazen z čisto termalno vodo ter fitnes center. Gradimo s tem namenom, da bomo sezono razširili skozi celo leto.«
V preteklem letu so v dobovskih termah našteli 43.000 kopalcev, kljub slabemu vremenu pa upajo, da jih bodo letos še več, sezone namreč še ni konec.
